ప్రపంచ తెలుగు మహాసభల వేదికల వద్ద సినీ నటుడు ఉత్తేజ్ ఉత్సాహంగా తిరుగుతూ కనిపించారు. వివిధ ప్రాంతాల నుంచి వచ్చిన అభిమానులకు నవ్వుతూనే సెల్ఫీలిస్తూ... సభల గురించి తన మనసులోని మాటలు ‘నవ్య’తో పంచుకున్నారు...అప్పుడెప్పుడో 1975లో జరిగిన మహాసభల తరువాత మళ్ళీ హైదరాబాద్లో ఇన్నేళ్ళకు ప్రపంచ తెలుగు మహాసభలు జరగడం, ప్రజల ఉత్సాహం చాలా ఆనందంగా ఉంది. కార్యక్రమాలకు విశేషంగా జనం వస్తున్నారు.బతికుండాలంటే... అవసరం!ఆదివారం నాడు అవధాన కార్యక్రమాలు వచ్చి చూశా. సోమవారం నాడు రవీంద్రభారతిలో కార్యక్రమాలు చూసుకొని, సినీ సంగీత విభావరికి హాజరవుతున్నా. కవులనూ, కళాకారులనూ గౌరవించేవాడు, తెలుగు సాహిత్యం, సంస్కృతి తెలిసినవాడు, మట్టివాసన ఎరిగినవాడు పాలకుడుగా ఉంటే, ఇలాంటి మంచి పనులే జరుగుతాయి. అందుకే, కె.సి.ఆర్. గారికి నమస్కారం. బతకడానికి నీళ్ళు, ఇళ్ళు కావాలి. అవి ప్రభుత్వ పథకాల ద్వారా చేస్తున్నారు. కానీ, మనిషి బతికుండాలంటే, చదువు, సంస్కారం, నాగరికత అవసరం. వాటిని తెలియజెప్పడానికీ, మన మాతృభాష మీద మమకారం పెంచడానికీ, ఆత్మాభిమానం కలిగించడానికీ ఈ సభలు ఉపయోగపడతాయి. ప్రపంచానికి కూడా మన తెలుగు ఔన్నత్యాన్ని చాటుతాయి.ఆహ్వానాలు అందినట్లు లేవు!తెలుగు భాషను విస్తరించడంలో దృశ్య మాధ్యమమైన సినిమా ప్రభావం ఎక్కువ. భాషను ఇంగ్లీషుతో కొంత సంకరం చేసిన పాపం కూడా సినిమాదైనా, 1932 నాటి తొలి తెలుగు టాకీ భక్తప్రహ్లాద నుంచి ఇవాళ్టి దాకా మాటలు, పాటల ద్వారా భాషకు భుజం కాస్తోందీ, మోస్తోందీ సినిమా. ఈ సారి సభల్లో సోమవారం దాకా సినిమా వాళ్ళు పెద్దగా కనపడలేదన్నది నిజమే. ఏవో కొన్ని లోటుపాట్లు జరిగాయేమో అనిపిస్తోంది. ఆహ్వానాలు వెళ్ళకనో ఏమో సినిమా పెద్దలు, ప్రముఖులు రాలేదు. షూటింగుల హడావిడి వల్ల కూడా కొందరు వచ్చి ఉండకపోవచ్చు. కాకపోతే, సోమవారం సాయంత్రం జరిగే సినీ సంగీత విభావరికి మూవీ ఆర్టిస్ట్ అసోసియేషన్ పక్షాన చాలా మందే వస్తారనుకుంటున్నా.అయిదేళ్ళకొకసారైనా...జానపద వాగ్గేయకారులు సుద్దాల హనుమంతు మాకు తాత గారు అవుతారు. ఆయన ఫోటోలు వీధుల్లో తోరణాల మీద కనిపిస్తుంటే, ఆ పాటలు వినిపిస్తుంటే తాత గారి బొమ్మ, పాట అంటూ మా ఇంట్లో స్కూలు పిల్లలు కూడా మళ్ళీ తెలుగు వైపు మొగ్గుతున్నారు. ఇక, మా నాన్న గారు ఆకుపత్ని శ్రీరాములు కూడా కవి, కళాకారులే. తెలంగాణ సాయుధ పోరాటంలో పాల్గొన్న స్వాతంత్య్ర సమరయోధుడు. కాంగ్రెస్ వాది. ఆయన రచనలు కూడా త్వరలోనే బయటకు తేనున్నాం. నిజానికి, మన తెలుగు పద్యం, గద్యం, వచనం, శతకం భావి తరాలకు తెలియాలంటే మన కవులు, కళాకారులు, రచయితలే శరణ్యం. మన సాహిత్యం, సంస్కృతికి వాళ్ళే గూగుల్ లాంటివాళ్ళు. వాళ్ళు అంతరించిపోతే, ఇక భావితరాలకు చెప్పేదెవరు! అందుకే, కవులు, రచయితలు, కళాకారులను ఆదరించడానికీ, వాళ్ళ ద్వారా కొత్త తరాలకు మనం సాహిత్యం రుచి చూపించడానికీ ఈ సభలు ఓ మంచి అవకాశం. ఏటా ప్రతి చోటా ఇలాంటి సభలు చేస్తే బాగుంటుంది. కానీ, కోట్ల ఖర్చుతో కూడుకున్నది కాబట్టి, ఎన్నికల లాగా కనీసం ప్రతి అయిదేళ్ళకు ఒకసారైనా తెలుగు మహాసభలు చేయాలని నా అభ్యర్థన. స్ర్పింగు గట్టిగా పట్టుకొని వదిలితే, దాని ప్రకంపనలు వచ్చినట్లే, ఈ సభల తరువాత దాని ప్రభావమూ ఉంటుంది. కాకపోతే, ఏదైనా సభల వల్లో, ప్రభుత్వం వల్లో కాదు... ఇంట్లో నుంచే రావాలి. ముందు అమ్మానాన్నలకు సిగ్గు రావాలి. పిల్లలకు తెలుగు మీద శ్రద్ధాసక్తులు పెంచాలని వారికి ఉంటే, పిల్లలకు తప్పకుండా తెలుగు వస్తుంది. మన సాహిత్యం నిలుస్తుంది.
prapancha telugu mahasabhala vedikala vadda cinee natudu uttej utsaahamgaa tirugutuu kanipinchaaru. vividha praantaala nunchi vachina abhimaanulaku navvutune selphilistuu... sabhala gurinchi tana manasuloni maatalu ‘navya’thoo panchukunnaaru...appudeppudo 1975loo jarigina mahasabhala taruvaata mallee hyderabadlo innellaku prapancha telugu mahasabhalu jaragadam, prajala utsaaham chala aanandamgaa undi. kaaryakramaalaku visaeshamgaa janam vastunnaaru.batikundalante... avasaram!aadivaaram naadu avadhaana kaaryakramaalu vachi chusha. somavaram naadu raveendrabhaaratilo kaaryakramaalu chusukoni, cinee sangeeta vibhaavariki haajaravutunnaa. kavulanuu, kalaakaarulanuu gowravinchevadu, telugu saahityam, samskruti telisinavaadu, mattivasana eriginavaadu palakuduga unte, ilanti manchi panule jarugutaayi. anduke, ke.si.ar. gaariki namaskaram. batakadaaniki neellu, illu kavali. avi prabhutva pathakaala dwara chestunnaru. cony, manishi batikundalante, chaduvu, samskaaram, naagarikata avasaram. vaatini teliyajeppadaaniki, mana matrubhasha meeda mamakaram penchadaanikii, aatmaabhimaanam kaliginchadaanikii ee sabhalu upayogapadataayi. prapanchaaniki kuudaa mana telugu aunnatyaanni chaatutaayi.aahvaanaalu andinatlu levu!telugu bhashanu vistarinchadamlo drushya maadhyamamaina sinima prabhaavam ekkuva. bhashanu ingleeshutho kontha sankaram chesina paapam kuudaa sinimaadainaa, 1932 naati toli telugu taakii bhaktaprahlaada nunchi ivalti daka maatalu, paatala dwara bhashaku bhujam kastondi, mostondi sinima. ee saari sabhallo somavaram daka sinima vaallu peddagaa kanapadaledannadi nijame. evo konni lotupatlu jarigayemo anipistondi. aahvaanaalu vellakano emo sinima peddalu, pramukhulu raledu. shootingula hadavidi valla kuudaa kondaru vachi undakapovachhu. kakapothe, somavaram saayantram jarige cinee sangeeta vibhaavariki moovee artist asosiation pakshaana chala mande vastaaranukuntunnaa.ayidellakokasaraina...jaanapada vaaggeyakaarulu suddaala hanumantu maaku taata gaaru avutaaru. aayana photolu veedhullo thoranaala meeda kanipistunte, aa paatalu vinipistunte taata gaari bomma, paata antuu maa intlo skoolu pillalu kuudaa mallee telugu vaipu moggutunnaru. ika, maa naanna gaaru aakupatni sriraamulu kuudaa kavi, kalaakaarule. telamgaana saayudha poraatamlo palgonna swaatantyra samarayodhudu. congress vaadi. aayana rachanalu kuudaa twaralone bayataku tenunnam. nijaaniki, mana telugu padyam, gadyam, vachanam, satakam bhavi taraalaku teliyaalante mana kavulu, kalaakaarulu, rachayitale saranyam. mana saahityam, samskrutiki vaalle googul lantivallu. vaallu antarinchipothe, ika bhaavitaraalaku cheppedevaru! anduke, kavulu, rachayitalu, kalaakaarulanu aadarinchadaanikii, vaalla dwara kotta taraalaku manam saahityam ruchi chuupinchadaanikii ee sabhalu oo manchi avakaasam. eta prati chota ilanti sabhalu cheste baguntundi. cony, kotla kharchuto koodukunnadi kabatti, ennikala laga kaneesam prati ayidellaku okasaraina telugu mahasabhalu cheyalani naa abhyarthana. srpingu gattigaa pattukoni vadilithe, daani prakampanalu vachinatle, ee sabhala taruvaata daani prabhaavamuu untundi. kakapothe, edaina sabhala vallo, prabhutvam vallo kaadu... intlo nunche ravali. mundu ammaanaannalaku siggu ravali. pillalaku telugu meeda shraddhaasaktulu penchaalani vaariki unte, pillalaku tappakunda telugu vastundi. mana saahityam nilustundi.